open-index/open-wikipedia-markdown huggingface dataset:
Turbulencija

**Turbulencija** (lat. *turbulentus* - nemiran, uzburkan) je nepravilno vrtložno kretanje koje se pojavljuje u tekućinama i plinovima kad strujanja pored čvrstih predmeta, ili kad im brzina strujanja pređe određenu granicu. Za turbulentno strujanje karakteristično je da pored srednje brzine cijelog strujanja, svaka čestica tekućine ili plina ima još i dodatnu brzinu koja može biti djelomično u smjeru glavnog strujanja, djelomično oprečna na smjer strujanja. Po tome se razlikuje turbulentno od laminarnog strujanja, u kojem nema dodatnih brzina. Pod određenim uslovima uz turbulenciju pojavljuje se i kavitacija.

U atmosferi, strujanje zraka (vjetra) je uvijek turbulentno. Vjetar skoro uvijek puše na mahove i smjer mu se neprestalno mijenja. Rezultat turbulentnog kretanja zraka je međusobno djelovanje zračnih slojeva različitih brzina; brži sloj utiče na sporiji i obrnuto (*turbulentno trenje*).

Prijenos toplote, raspodjela vodene pare i prašine u atmosferi ovise, također, o turbulenciji vjetra.
Reynoldsov broj kod turbulentnog strujanja iznosi Re>10000

## Također pogledajte 
* Astronomsko viđenje
* Modeliranje atmosferske disperzije
* Teorija haosa
* Turbulencija čistog zraka
* Dinamika fluida
** Darcy–Weisbachova jednačina
** Kovitlac
** Navier–Stokesove jednačine
** Poiseuilleov zakon
* Mezocikloni
* Reynoldsov broj
* Brzimetrija
* Vrtlog
* Generator vrtloga
* Tubulencija letjelica
* Talasna turbulencija
* Vrtlozi krilnog vrha
* Zračni tunel

## Reference 
* Falkovich, Gregory and Sreenivasan, Katepalli R. *Lessons from hydrodynamic turbulence*, *Physics Today*, vol. 59, no. 4, pages 43–49 (April 2006).http://www.phy.olemiss.edu/~jgladden/phys510/spring06/turbulence.pdf 
* U. Frisch. *Turbulence: The Legacy of A. N. Kolmogorov*. Cambridge University Press, 1995.http://www.cambridge.org/catalogue/catalogue.asp?isbn=9780521457132
* T. Bohr, M.H. Jensen, G. Paladin and A.Vulpiani. *Dynamical Systems Approach to Turbulence*, Cambridge University Press, 1998.http://www.cambridge.org/catalogue/catalogue.asp?isbn=9780521475143

### Originalni istraživački radovi 
* , translated into English by 
* , translated into English by 

## Vanjski linkovi 
* Center for Turbulence Research , Stanford University
* Scientific American article
* Air Turbulence Forecast
* international CFD database iCFDdatabase
* 

Kategorija:Koncepti u fizici
Kategorija:Aerodinamika
Kategorija:Teorija haosa
*
Kategorija:Transportni fenomeni
Cayenne

thumb

**Cayenne** je glavni grad francuske prekomorske regije i departmana Francuske Gvajane, smještene u Južnoj Americi.

Grad se nalazi na ušću istoimene rijeke Cayenne u Atlantski okean.

Nedaleko od Cayenne nalazi se Đavolje ostrvo, koje je od 1852. do 1946. služilo kao zatvorenička kolonija. Zbog vrele klime i tropskih bolesti, tvrdi se da samo 3% zatvorenika preživljavalko boravak u ovoj koloniji.

## Vanjski linkovi 
Kategorija:Francuska Gvajana
Kategorija:Glavni gradovi južnoameričkih država
Veliki Antili

mini|desno|300px|Položaj Velikih Antila
**Veliki Antili** su grupa ostrva u Karipskom moru. Sastoje se od četiri glavna ostrva: Kube, Jamajke, Portorika i Hispaniole. Na ostrvima Kuba, Jamajka i Portoriko su istoimene države, dok su na Hispanioli dvije države - Haiti i Dominikanska Republika.

Ostrva su geološki slične građe kao srednjeameričko kopno, od škriljca, gnajsa i starih eruptivnih stijena. Na sjevernoj strani ostrva ima dosta krečnjaka nastalog od školjaka i korala.

Prvi pisani trag imena "Antili" potiče iz 1493. godine kod "Peter Martyr d'Anghira". Ime je izvedeno ili od naziva "Antilia" koji se u srednjem vijeku koristio za mitsko ostrvo za koje se vjerovalo da je negdje u Atlantiku ili pak od latinskog "ante ilium" što bi značilo da se nalaze ispred nečega. No, kakvo god bilo porijeklo imena, odnosi se u svakom slučaju na ostrva koja su smještena ispred Srednje Amerike.

## Države 
## Također pogledajte 
* Mali Antili

Kategorija:Sjeverna Amerika
Kategorija:Ostrva
Gnajs

mini|desno|Gnajs
mini|Uzorak gnajsa koji pokazuje "gnajssku traku".
**Gnajs** je uobičajena i široko rasprostranjena vrsta metamorfnih stijena. Nastaje metamorfnim procesima visoke temperature i visokog pritiska koji djeluju na formacije sastavljene od magmatskih ili sedimentnih stijena. Gnajs se formira na višim temperaturama i pritiscima od škriljaca. Gnajs gotovo uvijek pokazuje trakastu teksturu koju karakteriziraju naizmjenično tamnije i svjetlije obojene trake i bez jasnog rascjepa.

Gnajsovi su česti u drevnoj kori kontinentalnih štitova. Neke od najstarijih stijena na Zemlji su gnajsovi, kao što je Acasta Gnajs.

## Opis
mini|Gnajs stijena (slikano u Ujedinjenom Kraljevstvu)
U tradicionalnoj engleskim i sjevernoameričkim predjelima, gnajs je grubo zrnasta metamorfna stijena koja pokazuje kompozicione trake (gneissic banding), ali slabo razvijenu škriljastost i nejasan rascjep. Drugim riječima, to je metamorfna stijena sastavljena od mineralnih zrnaca lako vidljivih golim okom, koja formiraju očigledne kompozicione slojeve, ali koja ima samo slabu sklonost lomljenju duž ovih slojeva. U Evropi, termin je šire primijenjen na bilo koju grubu, siromašnu tinjcem, visokokvalitetne metamorfne stijene.

Britanski geološki institut (BGS) i Međunarodna unija geoloških nauka (IUGS) koriste gnajs kao široku strukturnu kategoriju za srednje do grubo zrnaste metamorfne stijene koje pokazuju slabo razvijenu škristoznost, sa slojevitim slojem preko 5 milimetara (0,20 in) debele i imaju tendenciju da se cijepaju na ploče debljine preko 1 centimetra. Nijedna definicija ne zavisi od sastava ili porijekla, iako je veća vjerovatnoća da će stijene siromašne pločastim mineralima proizvesti teksturu gnajsoze. Gnajsozne stijene su stoga u velikoj mjeri rekristalizirane, ali ne nose velike količine tinjca, klorita ili drugih pločastih minerala. Metamorfne stijene koje pokazuju jaču škriljavost klasificiraju se kao škriljci, dok se metamorfne stijene lišene škriljca nazivaju granofeli.

Gnajsovi koji su metamorfizirane magmatske stijene ili njihovi ekvivalenti nazivaju se granitni gnajsovi, dioritni gnajsi i tako dalje. Gnajs stijene također mogu dobiti naziv po karakterističnoj komponenti kao što su granatni gnajs, biotitni gnajs, albit gnajs i tako dalje. Ortogenetski gnajs potiče iz magmatske stijene, a paragnajs je onaj iz sedimentne stijene. Na primjer, gnajsozni metagranit ili gnajsični metagranit označavaju granit koji je metamorfoziran i time stekao teksturu gnajsoze.

## Reference 
Kategorija:Stijene
Vlada Faymann I

mini|Predsjednik vlade Austrije Werner Faymann - SPÖ|desno
mini|Potpredsjednik vlade Austrije Josef Pröll - ÖVP|desno

Nakon 56 dana pregovaranja, između pobjedničkih partija, SPÖ i ÖVP, na skupštinskim izborima održanim 2008. godine u Austriji, izabrana je slijedeća vlada sa pojedinim ministarstvima:

Vlada je svečano proglašena 2. decembra 2008. godine od strane austrijskog predsjednika Heinza Fischera. U vladu je ušlo 7 predstavnika SPÖ, 6 predstavnika ÖVP i jedna nezavisna ministrica Claudia Bandion-Ortner, koja je predložena od strane ÖVP.

## Reference 
## Također pogledajte 
* Spisak austrijskih vlada
* Skupštinski izbori u Austriji 2008.

## Vanjski linkovi 
* Službena stranica Austrijske vlade 

Kategorija:2008. u Austriji
Kategorija:Vlade osnovane 2008.
Skupštinski izbori u Austriji 2008.

**Skupštinski izbori** u Austriji održani su 28. septembra 2008. godine. Na izbore je od 6.333.109 birača sa pravom glasa, izašlo 4.990.952 (78,81%). Od toga je važećih glasova bilo 4.887.309 (97,92%), a nevažećih 103.643 (2,08%). Ovo su bili 24. izbori po redu u Austriji i prvi put su na izborima mogle glasati osobe sa napunjenih 16 godina. Od 2008. godine mandat skupštinskim predstavnicima traje 5 godina.

## Rezultati 
Rezultati izbora za skupštinske predstavnike Austrije su:

* Socijalistička partija Austrije (SPÖ) 29,26% i **57** predstavnika,
* Narodna partija Austrije (ÖVP) 25,98% i **51** predstavnik
* Slobodarska partija Austrije (FPÖ) 17,54% i **34** predstavnika
* Savez za budućnost Austrije (BZÖ) 8,26% i **21** predstavnik
* Zeleni 8,05% i **20** predstavnika

* Liberalni forum (LIF) 2,09 % bez predstavnika
* Liste Fritz Dinkhauser 1,76% bez predstavnika
* Komunistička partija Austrije (KPÖ) 0,76% bez predstavnika
* RETTÖ 0,73% bez predstavnika
* TRP 0,05& bez predstavnika
* LINKE 0,04% bez predstavnika
* DIE LINKE 0,01% bez predstavnika
* KHK 0,01% bez predstavnika
* STARK 0,00% bez predstavnika

## Reference 
## Vanjski linkovi 
* Bundesministerium für Inneres: Informationen zur Nationalratswahl 2008
* Österreichischer Rundfunk: 

2008
Kategorija:2008. u Austriji
Kategorija:Izbori u 2008.
Kategorija:Izbori u Austriji 2008.
Kategorija:Izbori u Evropi 2008.
Bosanskohercegovačka dijaspora

**Bosanskohercegovačka dijaspora** pojam je novijeg datuma iako je i prije 1990-ih postojao u okviru političke (Bošnjaci iz Bosne i Sandžaka u Turskoj početkom 20. stoljeća) i ekonomske migracije (posebno u zemlje zapadne Evrope tokom 1960-ih i 1970-ih). U većoj mjeri bosanskohercegovačka dijaspora postoji kao društveni fenomen ili zasebna društvena grupa tek od početka 1990-ih, kad su velike grupe stanovništva Bosne i Hercegovine (Bošnjaci i dijelom bosanski Hrvati i Srbi) prognane iz matične zemlje od agresorskih vojski i paravojnih jedinica. Migracijski ciljevi bosanskohercegovačke dijaspore bile su prvobitno zemlje u kojima su već postojale određene grupe građana iz Bosne i Hercegovine (Njemačka, Švicarska, Austrija), prijateljski naklonjene zemlje i zemlje s posebnim historijskim vezama s Bosnom i Hercegovinom (Turska, Italija, Mađarska, Češka) te tradicionalne emigrantske zemlje sjeverne Evrope (Norveška, Švedska, Danska, Holandija). Zbog pogoršanja ekonomske situacije u zemlji dio stanovnika Bosne i Hercegovine odlučuje se tokom druge polovine 1990-ih napustiti zemlju u pravcu zemalja "Novog svijeta": Sjedinjenih Američkih Država, Kanade, Australije i Novog Zelanda. Sličan potez preduzima i dio bosanskohercegovačkih iseljenika u Njemačkoj, koji zbog neriješenog boravišnog statusa nije mogao ostati u zemlji, a svoju perspektivu ne vidi u povratku u domovinu. Grube procjene govore re o 1,5 do dva miliona Bosanaca izvan matične zemlje.

## Raspodjela 
### Sjeverna Amerika 
* Sjedinjene Američke Države 145.000
** Missouri 
*** St. Louis 40.000+
** Georgia
*** Atlanta 15.000+
** New York 
*** Utica 6.500
*** Syracuse 3.000
*** New York ???
** Vermont 
*** Burlington 5.000
** Florida 
*** Jacksonville ???
*** Tampa 4.200
** Kalifornija 
*** San Francisco 3.500
*** Los Angeles ???
** Illinois 
*** Chicago 45.000+
** Teksas 
*** Dallas / Fort Worth ???
*** Houston ???
** Michigan
*** Grand Rapids 12.000
*** Detroit 3.340 (izvor: U.S. Census Bureau, 2000)
** Washington
*** Seattle 5.500
*** Spokane ???
* Kanada 30.000+

### Evropa 
* Njemačka 180.000
** Berlin 10.000
* Norveška 12.000
* Švedska 54.000
* Danska 16.000
* Holandija 25.000
* Švicarska 40.000
* Austrija 90.000
* Turska 45.000
* Hrvatska 20.755
* Slovenija 21.542 
* Makedonija 17.018 
* Francuska 10.000
* Velika Britanija 8.000
** Birmingham 1.000
* Belgija 4.000
* Luksemburg 3.000
* Irska 2.000
* Rusija / Ukrajina / Bjelorusija 5.000

### Okeanija 
* Australija 35.000
** Sydney ???
** Melbourne ???
* Novi Zeland 1.000

## Vanjski linkovi 
*St. Louis
*Utica (Word dokument)
*Zajednica sandžačke dijaspore
*Syracuse
*Tampa 
*San Francisco 
*Chicago
*USA
*Grand Rapids
*Berlin (Acrobat dokument)
*Birmingham

Kategorija:Bosanskohercegovačka dijaspora
Stokesov zakon

[mini|desno|200px|'Puzajuće' strujanje pokraj sfere: [strujna linija|strujne linije, sila otpora *F*d i sila od gravitacije *F*g (težina).]]  
1851. godine, George Gabriel Stokes izveo je izraz, sada poznat kao **Stokesov zakon**, za silu trenja – također poznatu kao sila otpora – kojom su opterećeni sferični predmeti sa veoma malim Reynoldsovim brojevima (npr., vrlo male čestice) u neprekidnom viskoznom fluidu. Stokesov zakon je dobijen rješavanjem granične vrijednosti za Stokesovo strujanje za male Reynoldsove brojeve u, općenito, nerješivim Navier–Stokesovim jednačinama:

:F_d = 6 \pi\, \mu\, R\, V \,

gdje je:

:**Fd* – sila trenja (u N),
:**μ* – dinamička viskoznost fluida (u Pa s),
:**R* – radijus sferičnog predmeta (u m),
:**V* – brzina čestice (u m/s).

Ako čestice struje u viskoznom fluidu na račun vlastite težine zbog gravitacije, tada se terminalna brzina, poznata i kao brzina smirivanja, dostiže kada je sila trenja, zajedno sa silom potiska, u ravnoteži sa gravitacionom silom. Rezultirajuća terminalna brzina je data sa:

:V_s = \frac{2}{9}\frac{\left(\rho_p - \rho_f\right)}{\mu} g\, R^2

gdje je:

:**Vs* – terminalna brzina čestice (m/s) (vertikalno naniže, ako je *&rho;p*&nbsp;>&nbsp;*&rho;f*, naviše, ako je *&rho;p*&nbsp;f*&nbsp;),
:**g* – gravitaciono ubrzanje (m/s2),
:**&rho;p* – gustoća čestica (kg/m3),
:**&rho;f* – gustoća fluida (kg/m3).

Značajno je spomenuti da se, pomoću Stokesovog zakona, određuje Stokesov radijus molekula.

## Stokesovo strujanje oko sfere 
### Stabilno Stokesovo strujanje 
U Stokesovom strujanju, pri veoma malom Reynoldsovom broju, članovi konvektivne akceleracije u Navier–Stokesovim jednačinama se poništavaju. Tada jednačina strujanja postaje, za nestišljivo stabilno strujanje:

:
\begin{align}
  &\nabla p = \mu\, \nabla^2 \mathbf{u} = - \mu\, \nabla \times \mathbf \boldsymbol{\omega},
  \\
  &\nabla \cdot \mathbf{u} = 0,
\end{align}

gdje je:

* *p* – pritisak fluida (u Pa),
* **u** – brzina strujanja (u m/s), te
* ***ω*** – vrtložnost (u s−1), definisana kao&nbsp; \boldsymbol{\omega}=\nabla\times\mathbf{u}.

Korištenjem nekih identiteta vektorskog kalkulusa, za ove jednačine može se pokazati da su one upravo Laplaceove jednačine za pritisak i svaka od komponenata vektora vrtloženja je:

:\nabla^2 \boldsymbol{\omega}=0 &nbsp; i &nbsp; \nabla^2 p = 0.

Dodatne sile, kao što su gravitacija ili sila potiska, nisu uzete u obzir, ali se one lagano mogu uračunati i ubaciti u jednačine iznad, pošto su iste linearne.

## Također pogledajte 
* Stokesovo strujanje
* Navier–Stokesove jednačine
* Einsteinova relacija (kinetička teorija)
* Naučni zakoni nazvani po ljudima
* Otpor
* Viskometrija
* Ekvivalentni sferni dijametar

## Reference 
### Citirana bibliografija 
* 
* /originalno objavljeno 1879, 6. prošireno izdanje prvi put je objavljeno 1932./

Kategorija:Dinamika fluida
Zabjelašnica

mini|desno|250px|Pogled na Zabjelašničku visoravan
**Zabjelašnica** je visoravan smještena u trouglu planina: Bjelašnice, Treskavice i Visočice. Na ovom prostranom području se nalaze sela: Lukavac, Milišići, Kramari, Brda, Šabići, Rakitnica, Bobovica, Ozimine, Pervizi, Sinanovići i Umoljani, te nešto malo udaljeniji Lukomir i Čuhovići. Sela su smještena u dolinama podno planinskih vrleti, na visini od 1150 do 1472 metara. Po broju stanovnika najveće selo je Umoljani (1353 m nv) a na najvišoj visini je Lukomir (1472 m nv).

## Reference 
## Vanjski linkovi 
* http://www.centarzakrs.ba/ Bjelašničke čatrnje

Kategorija:Geografija Bosne i Hercegovine
Viskometrija

**Viskometrija** je tehnika za određivanje viskoznosti neke tvari. Osnov za određivanje molekularne mase prema Staudingerovom metodu (koja je zamijenjena sa općenitijom Mark-Houwinkovom jednačinom) je činjenica da relativna viskoznost rastvora zavisi od volumskih proporcija čvrstih čestica.

## Također pogledajte 
* Viskometar
* Viskoznost
* Čista viskoznost

## Reference 
## Vanjski linkovi 
*https://www.mhi-inc.com/Converter/Viscosity%20Converter.htm
*Dilute solution Viscometry
*Mark-Houwink equation

Kategorija:Molekularna fizika
Kategorija:Hemija polimera
Relativna viskoznost

**Relativna viskoznost** (\eta_r) (sinonim za &quot;omjer viskoznosti&quot;) je omjer viskoznosti otopina (\eta) naspram viskoznosti korištenog otapala(\eta_s),

:\eta_r = \frac{\eta}{\eta_s}.

## Također pogledajte 
* Inherentna viskoznost

## Reference 
## Vanjski linkovi 
* IUPAC Compendium of Chemical Terminology

Kategorija:Viskoznost
FK BSK Banja Luka

**FK BSK Banja Luka** је bosanskohercegovački nogometni klub iz Banje Luke. Klub je osnovan 1932. godine. Trenutno igraju u Drugoj ligi Republike Srpske - grupa zapad.

## Historija
BSK Banja Luka je osnovan 20. oktobra 1932. godine, a tu vijest objavile su tadašnj "Vrbaske novine". Inicijativa je potekla od mladih ljudi koji su živjeli na desnoj obali Vrbasa. Svoju prvu utakmicu klub je odigrao 4. jula 1933. godine protiv rezervnog sastava Borca. FK BSK je jedan od klubova sa najvećim stažom u Prvoj ligi Republike Srpske. Počevši od 1995. godine, kada su učestvovali u prvoj sezoni nogometne Prve lige RS i osvojili 6. mjesto u grupi zapad, BSK je u Prvoj ligi RS proveo punih 14 sezona.

## Također pogledajte
*Prva nogometna liga Republike Srpske

## Vanjski linkovi
*Fudbaslki savez Republike Srpske

B
B
BSK Banja Luka
Umoljani

**Umoljani** su naseljeno mjesto u općini Trnovo, Federacija Bosne i Hercegovine, Bosna i Hercegovina. Naselje je smješteno na planini Bjelašnici. Selo je smješteno na nadmorskoj visini od 1353 m.

## Ime 
Postoje dvije verzije kako su Umoljani dobili ime. Po jednoj je da su stočari Humljani iz Hercegovine dolazili ljeti na ispašu sa stokom i tu su neki ostali da stalno žive. Po drugoj je aždaja izašla iz kanjona Rakitnice, koji je udaljen 3&nbsp;km od sela, i prošla kroz Studeni potok vijugajući s namjerom da poždere stanovništvo. Kada su je primijetili, stanovništvo se povuklo na brdo Pošiljak i počeli moliti i umolili su da se aždaja okameni. Sada se na tom mjestu može vidjeti oblik te okamenjene nemani.

## Znamenitosti 
thumb|left|Vodenice
Na ulazu u Umoljane u Dolovima, oko 200 metara od mosta je nekropola sa 47 stećaka. Na udaljenosti oko 200 m od nekropole u pravcu sjevera evidentirana su tri stara nišana, dok je dalje na udaljenosti oko 300  evidentirano 8 nišana. Nišani na ovom lokalitetu se mogu datirati u period druge polovine XV i prve polovine XVI stoljeća, pa tako pripadaju najranijim primjerima nišana u Bosni I Hercegovini.

Na mjestu zvanom Crkvina registrovani su ostaci srednjovjekovnog sakralnog objekta, zaraslog u travu.

Zapadno od Dolova nalazi se osamljeni stećak – sljemenjak sa postoljem i ukrasom.

U pravcu zapada na udaljenosti oko 200 m od osamljenog stećka, evidentirano je pet stećaka u formi sanduka, koji su upotpunosti utonuli.

Navedeni objekti su kao historijsko područje, zajedno sa prirodnim ambijentom, proglašeni nacionalnim spomenikom Bosne i Hercegovine.

Na samom ulazu u selo nalazi se džamija sa specifičnom munarom prilagođenom vremenskim prilikama na ovom području.

Ostaci drevnih naselja razbacani su oko sela, sa velikim brojem srednjovjekovnih nadgrobnih spomenika smještenih visoko na hridinama. Dolina Studenog polja je malo mjesto iza ljetnog pastirskog sela Gradina koje se nalazi u neposrednoj blizini Umoljana.

## Stanovništvo 
## Također pogledajte 
* Džamija u Umoljanima

## Reference 
## Vanjski linkovi 
* Zvanični sajt općine Trnovo
Rongo

U maorskoj mitologiji, **Rongo** (**Rongo-mā-tāne**) je bog kultivirane hrane, posebno slatkog krompira. U havajskoj mitologiji mu je jednak bog Lono.
 
## Opis i mitovi
mini|220px|Slatki krompir, Rongov dar
Rongo je sin Oca Neba Rangija i Pape, Majke Zemlje. Sa svojom braćom (Tūmatauenga, Tāne, Tāwhirimātea, Tangaroa i Haumia-tiketike) je razdvojio svoje roditelje kako bi bio stvoren svemir. Tāwhirimātea se pridružio ocu na nebu te napao svoju braću zbog toga što su učinili. Rongo i njegov brat Haumia-tiketike (bog hrane iz prirode) su potražili pomoć svoje majke koja ih je sakrila u podzemlje, ali ih je otkrio i ubio Tūmatauenga. Rongovo ime znači "mir". Osim krompira, Rongo je ljudima dao još neke biljke koje se uzgajaju, a Haumia-tiketike im je dao paprat. U jednom mitu su Rongo i Haumia-tiketike sinovi Tānea. Iako je Rongo bog, u jednoj legendi heroj Rongo-māui putovao do zvijezde Whānui, a na Zemlju se vratio sa krompirom. Rongov znak je duga.

## Reference 
## Vanjski linkovi 
Kategorija:Maorska mitologija
Haumia-tiketike

mini|desno|260px|*Aruhe* (paprat), biljka Haumia-tiketikea
U maorskoj mitologiji, **Haumia-tiketike** ili **Haumia** je bog hrane iz prirode, čija je sveta biljka paprat. Ne treba se pomiješati sa havajskom božicom Haumejom. 
## Opis i mitovi
Haumia-tiketike je sin Oca Neba Rangija i Pape, Majke Zemlje. On se složio sa svojom braćom da treba razdvojiti roditelje. Zato se na njega i ostalu braću naljutio bog oluja Tāwhirimātea, koji ga je htio ubiti, ali je njega i njegovog brata Ronga (boga kultivirane hrane) spasila Papa sakrivši ih u podzemlje. Iako je pobjegao od Tāwhirimātee, otkrio ga je njegov najstariji brat, Tūmatauenga, bog rata, koji je vidio bratovu dugu kosu te ga ubio. U rjeđem mitu su Rongo i Haumia-tiketike sinovi Tānea, unuci Rangija i Pape. 
## Reference 
## Vanjski linkovi 
Kategorija:Maorska mitologija
Porodično stablo maorskih božanstava

Ovo je **porodično stablo maorskih božanstava**. Kosim slovima su označene božice. U maorskoj mitologiji postoji više verzija o porodici bogova, a ovo stablo prikazuje najčešću. 

Kategorija:Maorska mitologija
Majka Tereza

**Majka Tereza** (pravo ime *Anjezë Gonxhe Bojaxhiu*, (26. august, 1910. – 5. septembar 1997), je bila časna sestra, rođena u Skoplju, u albanskoj katoličkoj porodici, koja je osnovala red Misionarke milosrđa i dobila Nobelovu nagradu za mir 1979. za svoj humanitarni rad. Majka Tereza je zbrinjavala siromašne, bolesne, siročiće i umiruće ljude u Kalkuti, Indija. Umrla je 1997. godine.

Papa Ivan Pavao II ju je beatifikovao 2003. godine i dao joj titulu "Blažena Tereza od Kalkute".

U njenom rodnom mjestu, Skoplju, 30. januara 2009. je otvorena kuća sjećanja u kojoj su prikupljeni mnogobrojni različiti dokumenti iz života majke Tereze. Kuća je sagrađena na starom mjestu jedne katoličke crkve u kojoj je majka Tereza i krštena.

## Također pogledajte
*Spisak žena dobitnica Nobelovih nagrada

## Reference
## Vanjski linkovi
*

Kategorija:Rođeni 1910.
Kategorija:Umrli 1997.
Kategorija:Biografije, Skoplje
Kategorija:Dobitnici Nobelove nagrade za mir
Kategorija:Misionari
Lijeva srčana pretkomora

mini|desno|300px|Dijagram ljudskog srca
**Lijeva srčana pretkomora** je naziv za jednu od dvije srčane pretkomore. Lijeva srčana pretkomora služi da primi oksigeniranu krv iz plućnih vena i pumpa je dalje u lijevu komoru.

Dio lijeve pretkomore vidljiv izvan srca se zove lijeva aurikula. To je mišićna vrećica embrionskog porijekla koja služi kao rezervoar krvi za pretkomoru.

## Također pogledajte 
* Desna srčana pretkomora

## Reference 
## Vanjski linkovi
Foramen ovale

mini|desno|300px|Šematski prikaz protoka krvi kroz foramen ovale
**Foramen ovale** je latinski naziv za otvor unutar fetalnog srca kroz koji krv slobodno prolazi između lijeve i desne pretkomore. U većini slučajeva ovaj otvor se nakon poroda zatvara i u desnoj pretkomori se formira udubljenje fossa ovalis. Ovaj otvor je prisutan u srcu zato što fetus ne koristi pluća, pa nije potreban povećan dotok krvi u njih. Radi toga krv iz desne pretkomore umjesto da ide u desnu komoru, pa u pluća, prolazi kroz ovaj otvor u lijevu pretkomoru, pa dalje u sistemski krvotok.

Osim ovog, unutar fetalnog krvotoka postoje još dva otvora kroz koji se mješa krv, a koja se nakon poroda zatvaraju. To su ductus arteriosus i ductus venosus.

## Reference 
## Vanjski linkovi 
Kategorija:Srce
Kategorija:Embriologija kardiovaskularnog sistema
Zazaki

mini|desno|200px|Karta rasprostranjenosti zazakija
**Zazaki** (endonimi: Zazakî, Dimlî, Dimilkî, Kirmanckî, Kirdkî ili Zonê ma; doslovno "Naš jezik") jest zapadnoiranski jezik kojim prvenstveno govore Zaze u istočnoj Turskoj, a koji se uglavnom smatraju Kurdima i u mnogim se slučajevima tako i sami identifikuju. Dio je jezičke grupe Zaza–Gorani sjeverozapadne grupe iranskih jezika. Glosonim *zaza* nastao je kao pogrdna riječ. Prema navodima u publikaciji *Ethnologue*, zazakijem govori približno 1,48 miliona ljudi, a jezik se smatra ugroženim zbog smanjenja broja govornika, pri čemu mnogi prelaze na turski. Nevins, međutim, procjenjuje broj govornika zazakija na između dva i tri miliona.

## Književnost 
* Faruk İremet

## Galerija 

IndoEuropeanTree.svg|Djelomično stablo indoevropskih jezika
Iranian_tongues_de.svg|Jost Gippert (1999), *Iranische Sprachen*
Iranian_Family_Tree_v2.0.png|Položaj zazakija na stablu iranskih jezika

## Reference 
## Vanjski linkovi 
* *Ethnologue* on Zazaki
* https://web.archive.org/web/20091025094954/http://zazasiteler.tr.gg/ (Weblinks of Zaza people)
* http://zazaki.de/english/index.htm  Academic Research Center of Zazaki
* https://web.archive.org/web/20160113091347/http://zazakikozmos.org/ Only Zazaki news


Kategorija:Zaze
Kategorija:Sjeverozapadnoiranski jezici
Kategorija:Jezici u Turskoj
Kategorija:Jezici u Kurdistanu
Kategorija:Ranjivi jezici
Nebo

mini|desno|250px|Pogled na nebo sa Zemlje
**Nebo** je dio atmosfere ili svemira vidljiv sa površine bilo kojeg objekta u svemiru. Najčešće se odnosi na vidljivi dio Zemljine atmosfere. Nebo iznad Zemlje tokom dana je plave boje kao posljedica rasijavanja sunčevih zraka kroz zrak. Noću nebo radi nedostatka svjetlosti je crne boje.

Tokom dana na nebu se može vidjeti Sunce, osim ako je prekriveno oblacima. Noću na nebu su vidljivi Mjesec (nekad i po danu), zvijezde i planete. Od prirodnih fenomena na nebu se mogu naći oblaci, duge i aurore. Za vrijeme nepogoda vidljive su munje i padavine. Ostalo što se može naći na nebu su avioni, ptice, insekti i slično. Kao rezultat ljudske aktivnosti na nebu se može vidjeti smog preko dana ili svjetlost tokom noći.

## Galerija 

Datoteka:Skyshot.jpg
Datoteka:Trees-sky.jpg
Datoteka:Knysnasunset.jpg|Zalazak Sunca

## Vanjski linkovi 
* https://web.archive.org/web/20110826203901/http://scijinks.nasa.gov/blue-sky Zašto je nebo plavo (en)
* http://scholar.google.com/scholar?hl=en&lr=&q=cache:aulPiqN6uTUJ:www.awma.org/journal/pdfs/2002/6/Crit_Review.pdf+
* http://books.google.com/  Theoretical Fundamentals of Atmospheric Optics
* https://web.archive.org/web/20110422225321/http://weatherquesting.com/bluer-on-top.htm
* https://web.archive.org/web/20030315212301/http://www.esim.ca/2002/documents/Proceedings/other2.pdf
* https://archive.today/20130106041039/http://wilstar.com/skywatch.htm#indicators


Kategorija:Meteorološke pojave
Kategorija:Meteorološki koncepti
Kategorija:Posmatračka astronomija
Tangaroa

U maorskoj mitologiji, **Tangaroa** (također **Takaroa**) je jedan od velikih bogova, bog mora i okeana. On je sin Rangija (neba) i Pape (Zemlje).

## Tangaroina porodica
Nakon što je sa svojom braćom (Tūmatauenga, Tāne, Rongo, Haumia-tiketike) razdvojio svoje roditelje, na njega se tada naljutio njegov brat Tawhirimatea, bog oluja, te je počeo napadati svoju braću sa neba, na koje je otišao da bi se pridružio svom ocu. Tangaroa je otac mnogih morskih stvorenja. Tangaroin sin Punga, ima dva sina: Ikatere (stvoritelj riba) i Tū-te-wehiwehi (stvoritelj gmizavaca). Prestrašeni Tawhirimatejinim olujama, kišama i oblacima, Tangaroa i njegovi potomci su pobjegli u more, a otad ljudi imaju moć nad njima. Drugi mit kaže da je Tangaroin otac Temoretu, te da je Tangaroina prva žena bila Papa. Tangaroina je žena Te Anu-matao, a njihova su djeca ribe i božanstva povezana sa njima - Te Whata-uira-a-Tangawa, Te Whatukura, Poutini, Te Pounamu i Tinirau. Zbog neprijateljstva između Tangaroe, gospodara mora i Tānea, gospodara kopna, Maori su prinosili žrtve kad bi išli istraživati more.

## U drugim mitologijama
U Zapadnoj Polineziji tradicionalno postoji status *vrhovnog boga stvoritelja* koji ima ime slično imenu Tangaroa. U Istočnoj Polineziji Tangaroa ima jednak status kao i Tāne. Na Kukovim Ostrvima je Tangaroa dijete Vatee i Pape, te Rongov brat. Za Tangarou se kaže da ima plavu kosu, pa kad su stanovnici prvi put vidjeli Evropljane, mislili su da su to Tangaroina djeca. U havajskoj mitologiji se bog Kanaloa povezuje sa lignjama i hobotnicama, morskim bićima. U regiji Taranaki na Novom Zelandu, Tangaroa je taj koji je razdvojio roditelje.

Kategorija:Maorska mitologija
Grom

**Grom** je zvučni efekat koji nastaje prilikom udara munje. Temperatura zraka u okolini munje dostiže 20.000&nbsp;°C što proizvodi naglo širenje zraka. Grom je zvučni talas nastao ovim širenjem zraka. Širi se brzinom oko 300 metara u sekundi. Bljesak munje prije se vidi, nego se čuje grmljavina, jer je brzina svjetlosti veća od brzine zvuka. Jačina grmljavine je oko 100 decibela.

## Također poslušajte 
## Reference 
## Vanjski linkovi 
Kategorija:Meteorologija
Ruaumoko

mini|270 px|Vulkan Taranaki. Ruaumoko je gospodar vulkana i potresa.
U maorskoj mitologiji, **Ruaumoko** je najmlađi sin Oca Neba Rangija i Pape, Majke Zemlje. Drugo mu je ime **Ruamoko**.

## Opis i mitovi
Ruaumoko nikad nije rođen, te je ostao u majčinoj utrobi. Njegova kretanja uzrokuju potrese. U drugoj verziji je Ruaumoko odrastao u podzemlju, te kada hoda, stvara potrese. On je također i bog godišnjih doba te vulkana, koji su povezani sa potresima. Njegova su braća Tūmatauenga, Tāne, Rongo, Haumia-tiketike i Tāwhirimātea. Sa njim u podzemlju živi božica smrti Hine-nui-te-pō, Tāneova kćerka, koja je Ruamokova žena i nećakinja.
## Vanjski linkovi 
* https://web.archive.org/web/20120509182933/http://www.eq-iq.co.nz/eq-intro/eq-stories/eq-stories-ruaumoko.aspx

Kategorija:Maorska mitologija
Oberpullendorf (okrug)

**Okrug Oberpullendorf** nalazi se u središnjem dijelu austrijske pokrajine Gradišća.

## Upravna podjela 
mini|800px|mini|400px|Općine u okrugu Oberpullendorf
Okrug se sastoji od ukupno 28 općina. Od toga je jedan grad i 13 općina sa statusom *Markt*.

*
Ekvivalentni sferni dijametar

U nauci, **ekvivalentni sferni dijametar** (ili **ESD**) nepravilnog predmeta u dijametru sfere ekvivalentne zapremine.

Prema IUPAC definiciji, ekvivalentni dijametar nesferične čestice je jedank dijametru sferne čestice koja izražava identičnu osobinu (npr., aerodinamika, hidrodinamika, optika, elektrika) sa ispitivanom nesferičnom česticom. Za čestice u neturbulentnom kretanju, ekvivalentni dijametar je identičan sa dijametrom u Stokesovom zakonu.

## Također pogledajte 
* Hidraulični dijametar
* Faktor oblika
* Stokesov radijus

## Reference 
Kategorija:Mjerenje
Stokesov radijus

**Stokesov radijus**, **Stokes-Einsteinov radijus** ili **hidrodinamički radijus** *R**H*, koji je dobio naziv po Georgeu Gabrielu Stokesu, nije efektivni radijus hidratnih molekula u rastvoru, kao što se često spominje. To je, prije svega, radijus sfere koja se širi na isti način kao i molekula. Ponašanje ove sfere uključuje efekte hidracije i oblika. Pošto većina molekula nije savršeno sferična, Stokesov radijus je manji od efektivnog radijusa (ili rotacionog radijusa). Raširenije molekule će imati veći Stokesov radijus u poređenju sa kompaktnijim molekulama iste molekularne mase.

Kod tečnosti, gdje ne postoji značajna interakcija između molekula otopine i otapala, Stokesov radijus (savršene sfere) je proporcionalan koeficijentu trebha *f*, a obrnuto proporcionalan viskoznosti *η*, kao što slijedi:

\ R_H=\frac{k_BT}{6\pi \eta D}.

gdje je k_B Boltzmannova konstanta (u J K−1), D koeficijent difuzije (u m2s−1) i T temperatura u Kelvinima.
Koeficijent trenja se određuje pomoću veličine i oblika molekule koja se razmatra.

## Također pogledajte 
* Kapilarna elektroforeza
* Hidrodinamički radijus
* Dinamičko rasipanje svjetlosti
* Stokesov zakon
* Ekvivalentni sferni dijametar

## Reference 
## Vanjski linkovi
Prirodno-matematički fakultet u Sarajevu

mini|desno|250px|Zgrade Prirodno-matematičkog fakulteta u Sarajevu
**Prirodno-matematički fakultet u Sarajevu** je najviša naučno-nastavna ustanova u oblasti temeljnih prirodnih i matematičkih nauka.

Od 1960. godine, odlukom Narodne Republike Bosne i Hercegovine (Službeni list broj 50/60) Prirodno-matematički fakultet je izdvojen iz okvira Filozofskog fakulteta i postao samostalna naučno-nastavna ustanova, koja objedinjava prirodne i matematičke nauke. Svaki nastavno-naučni odsjek predstavlja zaokruženu nastavnu i naučnu cjelinu, koja se sastoji iz nastavno-naučnih katedara i naučno-istraživačkih centara.

## Odsjeci 
* Biologija
* Fizika
* Geografija
* Hemija
* Matematika

## Značajne ličnosti
* Dr. Smilja Mučibabić (1912-2006.), Odsjek za biologiju, suosnivač PMF-a, osnivač Odsjeka
* Dr. Mladen Deželić (1900-1989.), Odsjeku za hemiju, suosnivač PMF-a
* Dr. Branko Galeb, Odsjek za fiziku, suosnivač PMF-a
* Dr. Tibor Škerlak, Odsjek za hemiju, suosnivač PMF-a
* Dr. Šefkija Raljević, Odsjek za matematiku, suosnivač PMF-a
* Dr. Tonko Šoljan (1907-1980.), Odsjek za biologiju, jedan od prvih profesora PMF-a
* Dr. Živko Slavnić (1910-1975.), Odsjek za biologiju, jedan od prvih profesora PMF-a
* Dr. Franjo Krleža, Odsjek za hemiju, jedan od prvih profesira PMF-a
* Dr. Vladimir Milićević, Odsjek za hemiju
* Dr. Zdravko Pujić (1932-2006.), Odsjeku za hemiju
* Dr. Avdo Sofradžija (1940), Odsjek za biologiju
* Dr. Rifat Hadžiselimović ([1944), Odsjek za biologiju
* Dr. Dejan Milošević (1959), Odsjek za fiziku
* Dr. Muharem Avdispahić, Odsjek za matematiku

### Značajni studenti 
* Dr. Zoran Galić, vanredni profesor na UCLA David Geffen School of Medicine, Department of Hematology and Oncology
* Dr. Alen Hadžović, Department of Chemistry, University of Toronto

## Također pogledajte 
* Univerzitet u Sarajevu

## Reference 
## Vanjski linkovi 
* Službena stranica 

Kategorija:Fakulteti u Bosni i Hercegovini
Kategorija:Obrazovanje u Sarajevu
*
Kategorija:Obrazovne institucije osnovane 1960.
Ikatere

**Ikatere** ili **Ika-tere** je maorski morski bog.

## Opis
Ikatere je sin Punge, unuk Tangaroee i praunuk Rangija i Pape. Tangaroa je sa svojim potomcima otišao u more, nakon razdvajanja roditelja. Ikatere i njegov brat Tū-te-wehiwehi su se posvađali, jer se nisu mogli dogovoriti hoće ili neće izići na kopno. Tū-te-wehiwehi je izišao, a Ikatere je upozorio brata. Potomci Tū-te-wehiwehija su gmizavci, a Ikaterova su djeca ribe. Mit o Ikatereu objašnjava postanak riba i gmizavaca te da ljudi imaju moć nad njima zbog njihove svađe.
## Reference 
## Vanjski linkovi 
Kategorija:Maorska mitologija
Punga

U maorskoj mitologiji, **Punga** je morski bog. U havajskoj mitologiji postoji bog sličnog imena – Puna. Riječ *ponga* je maorsko ime biljke *Cyathea dealbata*.

## Pungina porodica 
mini|250 px|Životinje čudnog oblika, kao ova raža, su Pungina djeca.
Punga je sin Tangaroe, boga mora, unuk Rangija i Pape. U drugom mitu je on sin Whaitiri, božice groma, i njenog supruga Kaitangate, smrtnog čovjeka. Po još nekim pričama Punga je sin Rangija i Pape, ili je brat bogova Karihi i Hemā. Pungina djeca su Ikatere (stvoritelj riba) i Tū-te-wehiwehi  (stvoritelj reptila). Punga se povezuje sa svim odvratnim i ružnim životinjama, na kopnu i u moru. Gušteri, hobotnice, lignje, ribe se nazivaju "Pungini sljedbenici". Ljudi sa ružnom kožom se također smatraju Punginom djecom. 

Kategorija:Maorska mitologija
Kraljeva Sutjeska

mini|265px|desno|Kraljevska Sutjeska, *Curia bani*
**Kraljeva Sutjeska** je naseljeno mjesto u općini Kakanj, Bosna i Hercegovina. Kraljeva Sutjeska zajedno sa tvrđavom Bobovac je bila sjedište dvaju bosanskih kraljeva dinastije Kotromanića Tomaša i Tvrtka II.
## Historija 
Šire područje je pripadalo srednjovjekovnoj župi Trstivnici. U 14. i 15. stoljeću Sutjeska i obližnji dobro utvrđeni grad Bobovac postaju najsnažniji centri kulturnog života srednje ili tzv. Gornje Bosne, sa specifičnim intenzitetom, stilskim i regionalnim karakteristikama.

Postoji pedesetak podataka koji spominju Sutjesku kao mjesto u kojem su vladari obavljali svoje službene dužnosti. O izdavanju pisanih isprava službenog značaja govori se u 28 dokumenata, u 16 o posjetama diplomatskih predstavnika, 8 o građenju, rušenju, zasjedanju vijeća, smrti kralja i franjevcima. U 18 dokumenata spomenut je vladarski dvor kao rezidencija i *naše stono misto*.

U osmanskom defteru (popisu) iz 1469. godine navedeni su pazar i manastir Sutiska u nahiji Bobovac. Posljednji dokument iz Sutjeske je iz 1480.godine.

Osim samostana ovdje se nalazi i Kuća Ive Duspera, najstarija kuća u centralnoj Bosni, a potiče iz ranog 18. vijeka. Kuća je  proglašena za nacionalni spomenik Bosne i Hercegovine. Restauracija još uvijek nije izvršena ali je kuća ipak otvorena za javnost i predstavlja izvanredan primjer autentične bosanske arhitekture iz osmanskog vremena.

Na ulazu u naselje nalazi se jedna od najstarijih bosanskohercegovačkih džamija koja je po predanju sagrađena 1463. godine za samo nekoliko dana po nalogu sultana Mehmeda II. Proglašena je za nacionalni spomenik Bosne i Hercegovine.

Vladarski dvor u Kraljevoj Sutjesci nalazi se takođe u naselju. Sagrađen je u vrijeme bana Stjepana II Kotromanića, u prvoj polovini ili krajem prve polovine 14. stoljeća. Uz dvor se razvilo i manje varoško naselje, a podignut je i Franjevački samostan sa crkvom. Proglašen je za nacionalni spomenik Bosne i Hercegovine  Nacionalni spomenik čini kompleks kraljevskog dvora i pokretno naslijeđe pronađeno na arheološkom području, koje se nalazi u Zemaljskom muzeju Bosne i Hercegovine u Sarajevu. Godine 1977. izvršena je konzervacija zidova ostataka  palače i crkve.

## Stanovništvo
## Reference 
## Vanjski linkovi 
* Zvanični sajt općine Kakanj
Stokesov broj

**Stokesov broj**, koji je naziv dobio po irskom matematičaru Georgeu Gabrielu Stokesu, je bezdimenzionalna veličina koja odgovara ponašanju čestica suzpendovanih u struji fluida. Stokesov broj je definisan kao omjer udaljenosti zaustavljanja čestice naspram karakteristične dimenzije prepreke, ili

Stk = \frac{\tau\,U_o}{d_c}

gdje je \tau vrijeme relaksacije čestice, U_o brzina fluida koji struji dovoljno daleko od prepreke, a d_c karakteristična dimenzija prepreke. Za Stk\gg 1, čestice će nastaviti kretanje po pravoj liniji kada fluid zaobiće prepreku i, pri tome, dođe u kontakt sa istom. Za Stk\ll1, čestice će približno slijedi strujne linije fluida.

## Reference 
* 
* 

## Vanjski linkovi 
* Reynolds number scaling of particle clustering in turbulent aerosols

Kategorija:Bezdimenzionalni brojevi
Kategorija:Strujanje diskretne faze
Rehua

U maorskoj mitologiji, **Rehua** je nebeski bog. 

## Opis 
Rehua je sin Rangija i Pape, personifikacija zvijezde Antares. Njegov dom je nebo. Poistovjećuje se sa sljedećim zvijezdama: Antares, Sirius i Betelgez. Sve ove zvijezde su sjajne i ističu se na noćnom nebu. Rehuine sposobnosti su moći izliječenja i oživljavanja. Njegov sin je Kaitangata, koji je pao na Zemlju. Na početku stvaranja svemira, Rehua je bio zarobljen u Papinoj utrobi, a kad su njegova braća razdvojila roditelje, on je pobjegao na nebo sa svojim bratom, Tāwhirimātejom. Jednog dana mu je njegov brat Tāne došao u posjetu, a Rehua mu je za jelo pripremio ptice. Tāne je bio šokiran te je odbio jesti drugo živo biće, ali je uzeo Rehuino voće i donio ga ljudima.

## Reference 
## Vanjski linkovi 
Kategorija:Maorska mitologija
Tāwhirimātea

U maorskoj mitologiji, **Tāwhirimātea** (ili **Tāwhiri**) je bog vremena i zraka, sin Rangija i Pape, te nasilan bog.

## Rat neba i Zemlje
desno|400px|mini|Oblaci, Tāwhirimātejina djeca
Tāwhirimātejina su braća Tūmatauenga, Tāne, Tangaroa, Rongo, Haumia-tiketike, Rehua i Ruaumoko. Tāwhirimātea je nakon razdvajanja svojih roditelja otišao na nebo, ka ocu, te je otamo napao svoju braću. Okupio je svoju djecu – kiše, oblake, maglu, vjetrove, oluje, gromove i munje, te ih poslao na okeane. Tangaroa i njegovi potomci – Punga, Ikatere i Tū-te-wehiwehi - su pobjegli u najdublje dijelove okeana. Rongo i Haumia-tiketike su se sakrili u podzemlje. Tāwhirimātejini valovi i vjetrovi napadnu Tāneove šume i brda. Jedino se Tūmatauenga održao kao dostojan protivnik. Nakon rata, Tu-te-wehiwehi je izašao na kopno. Imena Tāwhirimātejine djece su: Apū-hau, Apū-matangi, Ao-nui, Ao-roa, Ao-pōuri, Ao-pōtango, Ao-whētuma, Ao-whekere, Ao-kāhiwahiwa, Ao-kānapanapa, Ao-pākinakina, Ao-pakarea, i Ao-tākawe, a predstavljaju atmosferske pojave. Uz Tāwhirimāteu, na nebu sa njim boravi i njegov brat Rehua, kao zvijezda.
## Reference 
## Vanjski linkovi 
Kategorija:Maorska mitologija
Bad Blumau

**Bad Blumau** je općina u okrugu Hartberg-Fürstenfeld u austrijskoj saveznoj pokrajini Štajerskoj. Općina je smještena 10 km sjeverno od grada Fürstenfelda. Općina je poznata po termama, projektovanim po planovima austrijskog arhitekte Friedensreicha Hundertwassera.

mini|720px|lijevo|Terme Bad Blumau
mini|720px|lijevo|Terme Bad Blumau

## Reference
Psiha (mitologija)

[mini|200px|[William Adolphe Bouguereau: Psiha]]
[mini|200px|Otmica Psihe na slici [William Adolphe Bouguereau|Bouguereaua]]
**Psiha** ili duša, kod starih Grka predstavljena je kao mlada djevojka i zajedno s Amorom čest motiv antičkog slikarstva i umjetnosti nove ere, naročito u literaturi i muzici. U njima je predstavljena ljubavna veza između boga Amora i smrtne kraljeve kćeri Psihe. Literarna djela temelje na Apulejevom romanu *Metamorfoze* iz 2. stoljeća.

## Apulejeva pripovijetka 
Psiha je kćerka siromašnog, nepoznatog kralja. Svojom ljepotom izazvala je zavist boginje Afrodite, jer ljudi prestaju poštivati njenu ljepotu, te ova, da bi kaznila Psihu, nagovara svog sina Amora da je svojim moćima natjera da se zaljubi u lošeg čovjeka. Po naredbi Apolonovog proročanstva, otac je, obučenu u vjenčanicu šalje na brdo, gdje će postati ženom nekog demona. 
Međutim, nakon što ju je vidio, Amor se sam zaljubljuje i nagovara Zefira, boga vjetra, da je odnese u divan dvorac. Amor odlučuje da se viđaju svake noći, ali postavlja jedan uslov - ona mu nikada ne smije vidjeti lice. Kako se osjećala usamljenom, dozvoljava joj da je posjete njene sestre. Obradovane sestre da je Psiha živa i zdrava, ubrzo bivaju svladane ljubomorom. Tokom sljedeće posjete ubjeđuju naivnu Psihu da se udala za zmiju, koja joj zbog njene plodnosti ne može prići pri dnevnom svjetlu i koja će je, trudnu, požderati. Od straha za svoje nerođeno dijete i sebe samu, Psiha slijedi savjet svojih sestara i čeka na svog muža sa uljanom lampom i nožem.
Kad je posvjetlila svog dragog, nije ugledala zvjer, nego lijepo tijelo krilatog Amora. Svladana ljubavlju, ne primjećuje da vruće ulje curi na Amorovo rame. Amor, koji nije slijedio majčine upute, smatra se prevarenim i odlijeće, ostavljajući neutješnu Psihu.
Venera, njegova majka, ljuta zbog neposlušnosti svog sina, odlučuje tražiti djevojku. Psiha mora rješavati različite, po život opasne, zadaće, koje pred nju postavlja boginja. Zahvaljujući pomoći mrava i govorećih kula, uspjeva ih rješiti. Pred zadnjom zadaćom, svladana željom da povrati svog dragog, otvara kutiju u kojoj je Plutonova žena Proserpina držala mast za ljepotu. Pošto se namazala mašću, koja je u biti bila namjenjena Veneri, pada u smrtonosan san.
Amor, koji se oporavio od opekotina, juri u pomoć. Kako još voli Psihu, tjera svojim krilima san natrag u kutiju. Dok Psiha nosi kutiju na njeno odredište, Amor leti Jupiteru i moli za dozvolu da se oženi Psihom. To odobrenje i dobija, a Jupiter čini Psihu besmrtnom.
Psiha rađa Amoru divnu kćerkicu Voluptas Nasladu.

## Umjetničko predstavljanje 
## Književnost
Kategorija:Rimska mitologija
Kategorija:Grčka mitologija
Whaitiri

U maorskoj mitologiji, **Whaitiri** je žensko božanstvo, personifikacija groma i munje. U maorskoj mitologiji se sa munjama povezuje i bog vremena Tāwhirimātea, ali se on spominje kao vrhovni vladar svih pojava u zraku. Slična joj je božica Matakerepō.
 
## Whaitiri i Kaitangata 
desno|300px|mini|Munje i gromovi, Whaitirini znaci
Whaitiri je zastrašujuća božica. Odlučila je pronaći muža na Zemlji, te je sišla ka Kaitangati, smrtnom potomku heroja Mauija. On je nju oženio, ali je on bio blage prirode i vrlo različit od nje. Whaitiri ubija svoju robinju Anonokiju, nad čim se Kaitangata zgadi. Kad je Kaitangata otišao ribariti, Whaitiri ubija dvije njegove rođakinje. Ali bogovi zato kazne Whaitiri: oslijepe je, te dok se čudila, iz podzemlja dođe žena, božica smrti, koja joj objasni što je učinila. Jednog dana Kaitangata je opisivao svoju ženu strancima, koji su ga slušali, a ona je prisluškivala. Kaitangata je rekao da Whaitiri ima srce hladno kao snijeg. To posrami Whaitiri. Poslije je Kaitangata prigovorio ženi zato što su im djeca prljava. Whaitiri se tad ispriča suprugu i djeci te pobjegne na nebo kao oblak. Poslije su je pronašli njeni unuci, Tāwhaki i Karihi.

## Imena i epiteti 
*Whaitiri ("grom"),
*Whatitiri ("grom"),
*Whaitiri-mātakataka ("grom koji ruši").

## Također pogledajte 
* Matakerepō

Kategorija:Maorska mitologija
Tulln (okrug)

Okrug **Tulln** nalazi se sjeverozapadno od austrijskog glavnog grada Beča

## Upravna podjela 
Okrug se sastoji od ukupno 22 općine. Od toga je 2 gradovi i šesnaest općina sa statusom *Markt*. Broj stanovnika u pojedinoj općini nalazi se u zagradi.

mini|900px|left|Općine u okrugu Tulln

*
Slobodna površina

mini|upright|Slobodna površina mora, gledano odozdo
U fizici, **slobodna površina** je površina tijela koja nije predmet ni okomitog normalnog napona, niti paralelnog tangencijalnog napona,
kao što je granica između dva homogena fluida,
na primjer, tečne vode i zraka u Zemljinoj atmosferi. Za razliku od tečnosti, plinovi ne mogu formirati slobodnu površinu sami od sebe.

Tečnost u gravitacionom polju će formirati slobodnu površinu ako spremnik sa tekućinom nije zatvoren odozgo.
Po mehaničkoj ravnoteži ova slobodna površina mora biti okomita na sile koje djeluju na fluid; ako to nije slučaj, onda postoji slika koja djeluje duž površine, uslijed koje bi fluid strujao u smijeru te iste sile. Zbog toga, na površini Zemlje, sve slobodne površine tečnosti su horizontalne ukoliko nema poremećaja.

## Slični termini 
* U dinamici fluida, *vrtlog slobodne površine*, poznat i kao potencijalni vrtlog ili vir, formira se u nerotacionom strujanju, na primjer, kada izvadimo čep iz kade napunjene vodom.
* U mehanici fluida, *strujanje ispod slobodne površine*, poznato i kao strujanje u otvorenom kanalu, je strujanje fluida potpomognuto silom gravitacije ispod slobodne površin, najčešće strujanje vode ispod zraka u atmosferi.

## Također pogledajte 
* Rasprskoavanje (mehanika fluida)
* Riaboučinskijevo čvrsto tijelo

## Reference 
Kategorija:Mehanika fluida
Genetičko inženjerstvo

**Genetičko inženjerstvo** je skup biohemijskih postupaka kojima se izrezuju cijeli geni, a njihovi dijelovi ili grupe gena iz DNK jednog organizma se ugrađuju u prethodno određeno mjesto u DNK sekvenci drugog organizma. Najčešće je to organizam koji ima jednostavne genetičke postavke i koji se može uzgojiti u neograničenim količinama).

Razvoj tih postupaka omogućio je upoznavanje građe i organizacije velikog broja gena različitih organizama, uključujući i čovjeka, te mogućnosti razvoja industrijske proizvodnje bjelančevina pomoću mikroorganizama u koje su ugrađeni vještački ili prirodni geni virusa, bakterija, gljiva i viših organizama. 
Danas je moguće sintetizirati bjelančevine eukariota u prokariotskim ćelijama. Te ćelije proizvode insulin, interferon, interlukine i hormon rasta, te rekombinantne vakcine. Postupci koji se primjenjuju u genetskom inženjerstvu uglavnom su enzimski i molekularno-biološki te klasični postupci mikrobne genetike.

Za reakciju spajanja vektorske i strane DNK upotrebljava se naziv rekombinacija in vitro, dok se proizvod reakcije naziva rekombinantnom DNK. Da bi se molekule rekombinantne DNK autonomno razmnožavale, treba ih unijeti u bakterijske ili kakve druge, za to prikladne, ćelije. Unošenje rekombinantne DNK u ćelije naziva se transformacijom ili transfekcijom, u zavisnosti od toga služi li kao vektor plazmidska ili viralna DNK.

Autonomno razmnožavanje jedne molekule rekombinantne DNK počinje u jednoj ćeliji, a nastavlja se u potomcima te ćelije ili u susjednim ćelijama. Pritom od svake pojedine molekule nastaje mnoštvo njoj identičnih molekula. Takav način razmnožavanja rekombinantne DNK i stranih gena, koje rekombinantna DNK u sebi nosi, naziva se kloniranje DNK ili kloniranjem gena. Strana DNK prelomi se na tačno određenim mjestima pomoću restriktivnog enzima. Pomoću istog enzima napravi se jedan lom na određenom mjestu u cirkularnoj molekuli plazmidskog vektora.

Krajevi jednog od djelića strane DNK spoje se pomoću enzima DNK ligaze s krajevima vektorske DNK i na taj način dobije se cirkularna rekombinantna DNK. Rekombintna DNK unosi se u bakterijske ćelije, koje su prethodno obrađene tako da postanu propusne za DNK. Nakon unošenja, rekombinantna DNK se razmnožava u bakterijskoj citoplazmi, dok se bakterije istovremeno množe. Tako nastaje klon rekombinantne DNK i unutar njega, klon stranih gena.

## Također pogledajte 
* Transgeneza
* Genetički modificirani organizam

## Reference 
## Vanjski linkovi 
Kategorija:Genetika
Kategorija:Genetičko inženjerstvo
Kategorija:Biotehnologija
Kategorija:Bioinženjerstvo